نیویارک شہر - وکیپیڈیا

# نیویارک شہر

### وکیپیڈیا سے

| یہ مضمون منتخب مقالہ بنائے جانے کے لیے امیدوار ہے۔ اس لیے اس مضمون کو خاص توجہ کی ضرورت ہے۔

نیویارک شہر

پرچم | مہر

عرف: "Big Apple", "Gotham" اور "NYC""
محل وقوع: 40 درجے 43 منٹ شمال 74 درجے 00 منٹ مغرب
ملک | ریاستہائے متحدہ امریکہ
ریاست | نیویارک
قیام | 1613ء
میئر | مائیکل بلوم برگ
رقبہ |
--- | ---
- شہر | 1,214.4 مربع کلومیٹر (468.9 مربع میل)
- اراضی | 785.5 مربع کلومیٹر (303.3 مربع میل)
- پانی | 428.9 مربع کلومیٹر (165.6 مربع میل)
- شہری | 8683.2 مربع کلومیٹر (3352.6 مربع میل)
- میٹرو | 17405 مربع کلومیٹر (6720 مربع میل)
بلندی | 10 میٹر (33 فٹ)
آبادی |
- شہر (2005) | 8143197
- کثافت | 10316/مربع کلومیٹر (26720/مربع میل)
- شہری | 18498000
- میٹرو | 18709802
منطقۂ وقت | EST (یو۔ ٹی۔ سی۔5-)
- گرما (ڈی۔ ایس۔ ٹی) | EDT (یو۔ ٹی۔ سی۔4-)
ویب سائیٹ: www.nyc.gov

نیویارک ریاستہائے متحدہ امریکہ کا سب سےبڑا شہر ہےاور دنیا کےعظیم ترین شہروں میں سےشمار ہوتا ہے۔ ریاست نیویارک کے اس شہر کی آبادی 8.2 ملین ہےجبکہ شہر 321 مربع میل (تقریباً 830 مربع کلومیٹر) پر پھیلا ہوا ہے۔ یہ براعظم شمالی امریکہ کا سب سےگنجان آباد شہر ہے۔ مضافاتی علاقوں کی آبادی سمیت 18.7 ملین کی آبادی کےساتھ نیویارک دنیا کےبڑےشہری علاقوں میں سےایک ہے۔

نیویارک کاروبار، تجارت، فیشن، طب، تفریح، ذرائع ابلاغ اور ثقافت کا عالمی مرکز ہےجہاں کئی اعلیٰ نوعیت کےعجائب گھر، آرٹ گیلریاں، تھیٹر، بین الاقوامی ادارےاور کاروباری مارکیٹیں ہیں ۔ اقوام متحدہ کاصدر دفتر بھی اسی شہر میں ہےجبکہ دنیا کی کئی معروف بلند عمارات بھی اسی شہر کی زینت ہیں۔ یہ شہر دنیا بھر کےسیاحوں کےلئےپرکشش حیثیت کا حامل ہےاور وہ نیویارک کےاقتصادی مواقع، ثقافت اور طرز زندگی سےفائدہ اٹھانےکےلئےیہاں کا رخ کرتےہیں۔ نیویارک شہر میں امریکہ کےدیگر شہروں کےمقابلےمیں جرائم کی شرح سب سےکم ہے۔

اس وقت نیویارک شہر کے میئر مائیکل بلوم برگ ہیں۔

## [ترمیم] تاریخ

نیویارک شہر کو اطالوی باشندے گیووانی ڈی ویرازانو کی جانب سےدریافت کےوقت مقامی امریکی باشندوں نےآباد کیا تھا۔ ویرازانو نیویارک کی بندرگاہ تک داخل نہیں ہوسکا تھا اور اس کا جہاز واپس بحر اوقیانوس میں داخل ہوگیا تھا۔ پہلی بار انگلستان کےہنری ہڈسن نےعلاقےکا نقشہ ترتیب دیا۔ ڈچ ایسٹ انڈیا کمپنی کے لئے کام کرنے والےہڈسن نے11 ستمبر 1609ء کو مین ہٹن کو دریافت کیا۔ وہ اس دریا میں سفر کرتےہوئے، جو اب ان کےنام پر دریائے ہڈسن کہلاتا ہے، اس مقام تک پہنچےجہاں ریاست نیویارک کا دارالحکومت البانی واقع ہے۔ ولندیزیوں نے1613ء میں اس شہر کی جگہ نیو ایمسٹرڈیم کی بنیاد رکھی جس نے 1652ء میں خود مختاری حاصل کرلی۔ برطانیہ نےستمبر 1664ءمیں شہر پر قبضہ کرکےاسےڈیوک آف یارک اور البانی کےنام پر ”نیویارک“ کا نام دیا ۔ ولندیزیوں نےاگست 1673ء میں شہر کو دوبارہ حاصل کرلیا اور اسے”نیو اورنج“ کا نام دیا لیکن نومبر 1674ء میں شہر سےہمیشہ کےلئےہاتھ دھو بیٹھے۔

برطانیہ کےدور حکومت میں نیویارک مسلسل ترقی کی منازل طےکرتا رہا۔ وسیع تر سیاسی آزادی کے لئے بڑھتے ہوئے احساسات کے پیش نظر امریکہ کی انقلابی جنگ کے دوران شہر کو مختلف حصوں میں تقسیم کرلیا گیا۔ شہر جنگ کےخاتمےتک برطانیہ کےقبضےمیں رہا اور 1783ءمیں یہ آخری بندرگاہ تھی جسے برطانوی جہازوں نےچھوڑا۔

نیویارک وفاق کےمسودات کےتحت 1785ءسے1788ءتک اور بعد ازاں 1788ءسے1790ءتک نو تشکیل شدہ ریاستہائے متحدہ امریکہ کا دارالحکومت رہا ۔ 19ویں صدی میں نہر ایری کی تعمیر کےبعد نیویارک نے بوسٹن اور فلاڈیلفیا کے مقابلے میں اقتصادی اہمیت حاصل کرلی۔ یہ عرصہ شہر کی اقتصادی ترقی کا عہد سمجھا جاتا ہے۔

ذرائع نقل و حمل کےنئےروابط خصوصاً 1904ءمیں شہر میں زمین دوز ریلوےکےقیام نے شہر کو مزید پھیلنےمیں مدد دی۔ 1925ءمیں شہر نے لندن کو پیچھے چھوڑتے ہوئے دنیا کے سب سے زیادہ آبادی والے شہر کا اعزاز حاصل کرلیا۔ دوسری جنگ عظیم میں بندرگاہ اور تجارت و صنعت کےمرکز کی حیثیت سےنیویارک کا کردار انتہائی اہم رہا۔ جنگ کےنتیجےمیں نیویارک دنیا کا ابھرتا ہوا شہر بن گیا جس کی وال اسٹریٹ نےعالمی اقتصادیات پر امریکہ کی برتری قائم کرنےمیں اہم کردار ادا کیا۔ 1952ءمیں اقوام متحدہ کےدفاتر کےقیام نےاسےدنیا بھر کےشہروں پر سیاسی برتری دلائی اور تجریدی عبارات نےاسےپیرس کی جگہ ثقافتی دنیا کا مرکز بنادیا۔

11ستمبر 2001ء کے حملوں سے قبل مین ہٹن کی بلند عمارات کا دلکش منظر، ورلڈ ٹریڈ سینٹر نمایاں ہے

جنگ عظیم کےبعد مضافات میں آبادیوں کےقیام کےباعث شہر کی آبادی میں کمی واقع ہوئی اور 1970ءکی دہائی میں پیداوار میں کمی، جرائم کی بڑھتی ہوئی شرح اور سفید فاموں کی بڑےشہروں سےہجرت نےنیویارک کو سماجی و اقتصادی بحران سےدوچار کردیا جس سےشہر 1990ءکی دہائی تک دوچار رہا۔ اس عرصےمیں نسلی تناؤ میں کمی واقع ہوئی ، جرائم کی شرح میں ڈرامائی کمی، معیار زندگی میں بہتری، اقتصادی نمو اور تارکین وطن کےنئےقوانین نےاس شہر کو ایک نئی زندگی عطا کی۔

شہر 11 ستمبر 2001ءکےحملوں کا نشانہ بنا جب شہر کی بلند ترین عمارت ورلڈ ٹریڈ سینٹر کےتباہ ہونےکےنتیجےمیں تقریباً تین ہزار افراد ہلاک ہوئی۔ ورلڈ ٹریڈ سینٹر کی جگہ تعمیر ہونےوالا ایک ہزار 776 فٹ بلند فریڈم ٹاور 2012ءمیں مکمل ہوگا۔

## [ترمیم] جغرافیہ

نیویارک کے 5 علاقے، 1: مین ہٹن، 2: بروکلن،
3: کوئنز، 4: برونکس، 5: اسٹیٹن جزیرہ

نیویارک امریکہ کےشمال مشرق اور ریاست نیویارک کےجنوب مشرق میں دریائے ہڈسن کےکنارےواقع ہے۔ شہر کا کل رقبہ 468.9 مربع میل (ایک ہزار 214.4 مربع کلومیٹر) ہےجس میں سے35.31 فیصد پانی پر مشتمل ہے۔ شہر تین اہم جزیروں مین ہٹن، اسٹیٹن اور ویسٹرن لونگ جزیرے پر مشتمل ہے۔ برونکس شہر کا واحد علاقہ ہےجو برعظیم امریکہ سے منسلک ہے۔

شہر کی قدرتی بندرگاہ بالائی خلیج نیویارک میں ہے۔ مین ہٹن، بروکلن، اسٹیٹن جزیرہ اور نیو جرسی کےساحل اس کا احاطہ کئےہوئےہیں۔

نیویارک شہر پانچ علاقوں پر مشتمل ہے: مین ہٹن، بروکلن، کوئنز، برونکس، اسٹیٹن جزیرہ ۔ یہ پانچوں علاقےانتہائی گنجان آباد ہیں جس کا اندازہ اس بات سےلگایا جاسکتاہےکہ اگر انہیں الگ شہر بھی سمجھا جائےتو یہ تمام دنیا کے50 گنجان آباد ترین علاقوں میں شامل ہوں گے۔

مین ہٹن (آبادی 15لاکھ 93ہزار200) شہر کا کاروباری مرکز ہے۔ نیویارک شہر کی بلند ترین اور امتیازی عمارات اسی علاقےمیں واقع ہیں۔

## [ترمیم] شہر کا نظارہ

فلیٹرون بلڈنگ

نیویارک کی بلند عمارتیں دنیا بھر میں شہرت رکھتی ہیں۔ نیویارک میں مختلف انداز کی عمارتیں قائم ہیں جن میں فرنچ سیکنڈ امپائر انداز کی کنگز کاؤنٹی سیونگز بینک بلڈنگ، گوتھک ریوائیول انداز کی وول ورتھ بلڈنگ، آرٹ ڈیکو انداز کی امپائر اسٹیٹ بلڈنگ اور کریسلر بلڈنگ، بین الاقوامی انداز کی نیو اسکول، سی گرام بلڈنگ اور لیور ہاؤس اور انتہائی جدید انداز کی اےٹی اینڈ ٹی بلڈنگ شامل ہیں۔ کونڈےناسٹ بلڈنگ سبز انداز کی اہم ترین مثال سمجھی جاتی ہے۔

شہر کی معروف اور بلند ترین عمارت بلاشبہ ورلڈ ٹریڈ سینٹر تھی جو 11ستمبر 2001ء کو دہشت گرد حملوں میں تباہ ہوگئی۔

## [ترمیم] سیاحت

ہر سال 40 ملین غیرملکی اور امریکی سیاح نیویارک کا دورہ کرتےہیں۔ امپائر اسٹیٹ بلڈنگ، مجسمہ آزادی، بروڈوےپروڈکشنز، ال میوسیو ڈیل بیریو اور انٹریپڈ بحری ، فضائی و خلائی عجائب گھر ، برونکس کا چڑیا گھر اور نیویارک کا نباتیاتی باغ، ففتھ اور میڈیسن ایونیو کےشاپنگ مالز اور ہیلووین پریڈ اور ٹرائی بیکا فلم فیسٹیول سیاحوں کےلئےخصوصی کشش رکھتےہیں۔

## [ترمیم] کھیل

نیویارک امریکہ میں کھیلوں کا بھی مرکز سمجھا جاتا ہے۔ یہاں کی بیس بال، باسکٹ بال، امریکی فٹ بال اور آئس ہاکی کی ٹیمیں امریکہ میں اعلیٰ مقام رکھتی ہیں۔ ایک عالمی شہر کی حیثیت سےنیویارک امریکہ کےان 4 بڑےکھیلوں کےعلاوہ دیگر ایونٹس کی میزبانی کرتاہےجن میں یو ایس ٹینس اوپن اور نیویارک سٹی میراتھن خصوصاً مشہور ہیں۔

## [ترمیم] ذرائع ابلاغ

ٹائمز اسکوائر، شہر میں ذرائع ابلاغ کے اداروں کامرکز

نیویارک کو دنیا بھر کےذرائع ابلاغ کادارالحکومت بھی کہلاتا ہے۔ ذرائع ابلاغ کی دنیا میں عالمی معروف ادارےمثلاً ٹائم وارنر، نیوز کارپوریشن، ہیرسٹ کارپوریشن اور وایا کوم اسی شہر سےتعلق رکھتےہیں۔ دنیا بھر کی آزاد فلموں میں سےایک تہائی نیویارک میں پیش کی جاتی ہیں۔ 200سےزائد اخبارات اور 350 جرائد کےدفاتر شہر میں موجود ہیں۔ صرف کتب کی طباعت و اشاعت کی صنعت سےہی 13 ہزار افراد وابستہ ہیں۔

شہر سےامریکہ کےتین معروف قومی روزناموں میں سےدو دی نیویارک ٹائمز (اشاعت 1.1ملین) اور دی وال اسٹریٹ جرنل (اشاعت 2.1ملین) نیویارک سےشائع ہوتےہیں۔ ٹائمز کےعلاوہ شہر کےدیگر بڑےاخبارات میں نیویارک ڈیلی نیوز (اشاعت 7لاکھ 30ہزار) نیویارک پوسٹ (اشاعت 6لاکھ 50ہزار) اور نیوز ڈے(اشاعت ایک ملین) شامل ہیں۔

شہر امریکہ کے4 بڑےنشریاتی ٹیلی وژن اداروں اےبی سی، سی بی ایس، فوکس اور این بی سی اور دیگر کئی معروف کیبل ٹیلی وژن چینلوں بشمول ایم ٹی وی، فوکس نیوز، ایچ بی او اور کامیڈی سینٹرل کا ہیڈکوارٹر ہے۔

## [ترمیم] اقتصادیات

مین ہٹن امریکہ کا سب سے بڑا کاروباری علاقہ ہے

نیویارک شہر بین الاقوامی کاروبار اور تجارت کا عالمی مرکز سمجھا جاتا ہےاور اسےعالمی اقتصادیات کےتین مراکز (نیویارک، لندن اور ٹوکیو) میں سےایک قرار دیا جاتاہے۔ تجارت، انشورنس، ریئل اسٹیٹ، ذرائع ابلاغ اور آرٹس کےعلاوہ شہر کےدیگر اہم شعبہ جات میں ٹیلی وژن اور فلم انڈسٹری، طبی تحقیق اور ٹیکنالوجی، غیرمنافع بخش ادارےاور جامعات اور فیشن شامل ہیں۔

نیویارک اسٹاک ایکسچینج حجم کےاعتبار سےدنیا کاسب سےبڑا بازارحصص ہےجبکہ نیس ڈیک فہرست کےاعتبار سےدنیا میں سب سےبڑا ہے۔ دنیا کےکئی بڑےاداروں کےدفاتر نیویارک میں قائم ہیں۔

پیداوار کےضمن میں شہر میں گارمنٹس، کیمیکل، دھاتی پیداوار، غذائی مصنوعات اور فرنیچر اہم ہیں۔

## [ترمیم] اعداد و شمار

شہر کی آبادی سال بہ سال

- 1790 ء 33,131

- 1900 ء 3,437,202

- 1950 ء 7,891,957

- 1970 ء 7,894,862

- 1980 ء 7,071,639

- 1990 ء 7,322,564

- 2004 ء 8,168,338

## [ترمیم] تعلیم

فورڈہیم یونیورسٹی

امریکہ میں سالانہ سب سےزیادہ پوسٹ گریجویٹ ڈگریاں نیویارک میں حاصل کی جاتی ہیں۔ 40ہزار سند یافتہ طبیب اور 127 نوبل انعام یافتہ افراد نےاسی شہر کےتعلیمی اداروں سےتعلیم حاصل کی۔

نیویارک کی سٹی یونیورسٹی امریکہ کی تیسری سب سےبڑی سرکاری جامعہ ہے۔ 1754ءمیں قائم ہونےوالی کولمبیا یونیورسٹی ریاست کا سب سےقدیم تعلیمی ادارہ ہےجبکہ نیویارک یونیورسٹی امریکہ کی سب سےبڑی نجی اور غیرمنافع بخش جامعہ ہے۔

نیویارک پبلک لائبریری امریکہ کی سب سےبڑی سرکاری لائبریری ہے۔

## [ترمیم] ذرائع نقل و حمل

بروکلن برج

نیویارک شہر کا نظام امریکہ کا سب سےپیچیدہ اور وسیع ٹرانسپورٹ نظام ہےجس میں 12 ہزار ٹیکسیاں، ایک لاکھ 20ہزار سائیکلوں کےعلاوہ زمین دوز ریلوی، بسوں اور ریلوےکا نظام، ہوائی اڈی، پل اور سرنگیں، فیری سروس اور ٹرام وےشامل ہے۔ اس شاندار نظام کی بدولت نیویارک کےشہریوں کی اکثریت ذاتی گاڑی کی مالک نہیں۔ 2000ءکےاعداد و شمار کےمطابق نیوایرک امریکہ کا واحد شہر ہےجہاں نصف سےزائد افراد ذاتی گاڑی نہیں رکھتی۔

نیویارک کا زمین دوز ریلوےنظام دنیا کا سب سےبڑا نظام ہےجس کی پٹریوں کی لمبائی 656 میل یعنی ایک ہزر 56 کلومیٹر ہےجبکہ سالانہ مسافروں کی تعداد کےحساب سےیہ دنیا کا پانچواں بڑا نظام ہےجسےسالانہ 1.4 ارب مسافر استعمال کرتےہیں۔ نیویارک کی سرکاری بسوں اور ریل کا نظام شمالی امریکہ کا سب سےبڑا نظام ہے۔

شہر اور اس کےگرد و نواح میں تین بڑےہوائی اڈےہیں جن میں جان ایف کینیڈی انٹرنیشنل ایئرپورٹ (جےایف کی) اور لاگارڈیا ایئرپورٹ (ایل جی ای) کوئنز میں جبکہ نیوارک لبرٹی انٹرنیشنل ایئرپورٹ (ای ڈبلیو آر) قریبی نیوارک، نیو جرسی میں واقع ہے۔ 2005ءمیں تقریباً 100 ملین مسافروں نےان ہوائی اڈوں کو استعمال کیا۔

## [ترمیم] جڑواں شہر

ایمسٹرڈیم، نیدرلینڈز

بیجنگ، چین

بڈاپسٹ، ہنگری

قاہرہ، مصر

کاسابلانکا، مراکش

جوہانسبرگ، جنوبی افریقہ

لندن، برطانیہ

میڈرڈ، اسپین

روم، اٹلی

سانتو ڈومنگو، جمہوریہ ڈومینیکا

سڈنی، آسٹریلیا

ٹوکیو، جاپان

مونٹریال، کینیڈا

ٹورنٹو، کینیڈا

## [ترمیم] بیرونی روابط

- آفیشل ویب سائٹ

- تاریخ

- ٹریول گائیڈ از وکی ٹریول

Retrieved from "http://ur.wikipedia.org../../../%D9%86/%DB%8C/%D9%88/%D9%86%DB%8C%D9%88%DB%8C%D8%A7%D8%B1%DA%A9_%D8%B4%DB%81%D8%B1.html"

زمرہ جات: امیدوار براۓ منتخب مقالہ | امریکی شہر | تاریخ | شہر

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- Afrikaans
- Aragonés
- العربية
- Беларуская
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Gaeilge
- Gàidhlig
- Galego
- עברית
- Hrvatski
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- ქართული
- Қазақша
- 한국어
- Kurdî / كوردي
- Kernewek
- Latina
- Lëtzebuergesch
- Limburgs
- Lietuvių
- Latviešu
- Македонски
- Bahasa Melayu
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Иронау
- Deitsch
- Polski
- Piemontèis
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Tagalog
- Türkçe
- Oyghurque
- Українська
- Tiếng Việt
- ייִדיש
- 中文